Սկզբունքային խնդիր պէտք է ըլլայ հետեւեալը. անարդար է, որ փոքրաթիւ անձերու ձեռքին մէջ կեդրոնացած ըլլան աշխարհի հարստութիւնները: Յաճախ կը կրկնուի, որ յիսնեակ մը բազմազգ ընկերութիւններ (multinationales) կը հակակշռեն համաշխարհային տնտեսութիւնը: Օրէնքները, որոնք արդարութեան հիմքն են, կը պաշտպանեն նշեալ անհատները եւ ընկերութիւններ, իրենց հովանիին տակ: Երբ նոյն կացութեան համար միաժամանակ կ’ըսենք, որ արդար է եւ անարդար, դէմ յանդիման կը գտնուինք հետեւեալ հարցման. մարդկութիւնը ատա՞կ է, ի վիճակի՞ է արդարութիւն իրականացնելու: